Iraagi julgeolekujõud võtavad järgmise mõne tunni jooksul täieliku kontrolli Mosulis, sest äärmusrühmituse ISIS käes on veel vaid mõni meeter linnast, teatas Iraagi riigitelevisioon laupäeval.
"Me näeme praegu lahingu viimaseid meetreid ning seejärel teatatakse võidust," ütles diktor, viidates Iraagi üksustega Mosulis viibivate telekanali korrespondentide sõnadele.
"See on tundide küsimus," lisas ta.
Sõjaväe pressiesindaja sõnul on ISIS-e kaitseliinid kokku varisemas.
Toimetaja: Merili Nael